Tej zaum koj yuav tsum tau sau ntawv xa mus rau koj Lub Cheeb Tsam Tsev Kawm Ntawv Tus Thawj Saib Xyuas Kev Kawm Ntawv Tshwj Xeeb yog tias koj tsis tuaj yeem daws qhov kev tsis pom zoo nrog koj tus menyuam pawg neeg lis hauj lwm saib xyuas IEP. 
Koj tseem tuaj yeem xa ib daim ntawv theej ntawm tsab ntawv no mus rau koj tus menyuam tus thawj kws qhia ntawv hauv lub tsev kawm ntawv. Khaws ib daim ntawv theej ntawm tsab ntawv no cia; yog tias koj tau muab tsab ntawv no rau cov neeg ua hauj lwm hauv lub tsev kawm ntawv lawm, kom sau tseg tias koj tau muab tsab ntawv no rau leej twg thiab hnub tim uas koj tau muab tsab ntawv no rau lawv. Yog tias ua tau, ces thov kom cov neeg ua hauj lwm ntawm lub tsev kawm ntawv muab lub thwj ntaus rau daim ntawv theej tias "tau txais lawm."
[Hnub Tim]
[Lub Npe ntawm Tus Thawj Saib Xyuas Kev Kawm Ntawv Tshwj Xeeb]
[Lub Npe ntawm Lub Cheeb Tsam Tsev Kawm Ntawv]
[Chaw Nyob Ntawm Txoj Kev]
[Lub Nroog, Lub Xeev, Tus Zauv Xav Ntawv (Zip)]
[Chaw Nyob Email]

Qhov Xwm Txheej: Cov kev txhawj xeeb txog [Tus Tub Ntxhais Kawm Lub Npe] qhov IEP

Nyob Zoo Txog Rau [Lub Npe ntawm Tus Thawj Saib Xyuas Kev Kawm Ntawv Tshwj Xeeb]:

Kuv tus menyuam, [tus tub ntxhais kawm lub npe], yog ib tug tub kawm nyob ntawm [lub npe tsev kawm ntawv]. [Lub npe ntawm tus tub ntxhais kawm] muaj hnub nyoog ____ xyoo thiab kawm nyob rau hauv qib kawm ______. [Lub npe ntawm tus tub ntxhais kawm] muaj cai tsim nyog tau txais cov kev pab cuam kev kawm ntawv tshwj xeeb raws li tus tub ntxhais kawm uas muaj [tus tub ntxhais kawm qhov kev tshuaj ntsuam xyuas tus mob]. Kuv tus menyuam muaj ib qho IEP. 

Kuv tau mus koom lub rooj sib tham IEP rau kuv tus menyuam nyob rau [hnub tim]. Kuv tau ntsib nrog [cov npe neeg ua hauj lwm hauv lub cheeb tsam tsev kawm ntawv uas nyob ntawm lub rooj sib tham txog koj tus menyuam qhov IEP]. Thaum nyob ntawm lub rooj sib tham, peb tau sib sab laj tias: [piav qhia yam uas pawg neeg ua hauj lwm tau sib sab laj txog].

Peb tau sim daws peb qhov kev sib txawv hais txog [hais qhia qhov teeb meem luv luv xws li cov hom phiaj ntawm IEP, cov kev pab cuam, kev tso kawm, kev tshuaj ntsuam xyuas, thiab lwm yam.] Tab sis, peb tsis tau daws peb cov kev sib txawv.

Kuv xav los qhia rau koj paub txog qhov kev tsis pom zoo no. Kuv xav nrog koj tham txhawm rau los daws qhov teeb meem no. Kuv tuaj yeem tham nrog koj nyob rau [cov hnub ntawm lub lim tiam uas koj khoom] li ntawm [muab ncua sij hawm xws li 1:00 teev txog rau 3:00 teev]. Thov qhia rau kuv paub los ntawm [muab ib hnub tshwj xeeb hauv lub lim tiam txij li hnub ntawm koj tsab ntawv] thaum peb tuaj yeem tham.

Kuv vam thiab cia siab tias yuav tau hnov los ntawm koj.

Thov saib siab txog koj,

[Leej Niam Los yog Leej Txiv/Tus Neeg Saib Xyuas Lub Npe]
[Chaw Nyob Ntawm Txoj Kev]
[Lub Nroog, Lub Xeev, Tus Zauv Xa Ntawv (Zip)]
[Tus Naj Npawb Xov Tooj]
[Chaw Nyob Email]